

ROMÂNIA

JUDEŢUL SATU MARE

CONSILIUL LOCAL AL

MUNICIPIULUI SATU MARE

**HOTĂRÂREA NR. 47/27.02.2025**

**privind aprobarea rezultatului inventarierii anuale a bunurilor ce alcătuiesc domeniul public și privat al Municipiului Satu Mare**

Consiliul Local al Municipiului Satu Mare,

Analizând proiectul de hotărâre înregistrat sub nr. 10169/17.02.2025, referatul de aprobare al inițiatorului, înregistrat sub nr. 10170/17.02.2025, raportul de specialitate al Direcției Patrimoniu-Serviciul Patrimoniu Concesionări Închirieri, înregistrat sub nr.10171/17.02.2025, raportul de specialitate al Direcției Economice și al Serviciului Financiar Contabilitate, înregistrat sub nr. 10968/19.02.2025, Dispoziția Primarului nr.710/08.10.2024 privind constituirea comisiilor de inventariere anuală a patrimoniului public și privat al statului și al municipiului Satu Mare, așa cum a fost modificată prin Dispoziția nr. 946/19.12.2024, Procesul Verbal de inventariere nr. 72930/30.12.2024 și avizele comisiilor de specialitate ale Consiliului Local Satu Mare,

Având în vedere prevederile:

* Hotărârea de Guvern nr. 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public și privat al comunelor, orașelor, al municipiilor și județelor,
* art. 552, art. 553 alin (1) și (4), art. 554, art. 555 alin. (1), art. 858-860 alin (1) din Codul civil aprobat prin Legea nr. 287/2009, republicat, cu modificările și completările ulterioare,
* art.7 și art. 8 din Legea Contabilității nr. 82/1991 republicată, cu modificările și completările ulterioare, precum și de Ordinul M.F. nr. 2861/2009 pentru aprobarea Normelor privind organizarea și efectuarea inventarierii elementelor de natura activelor, datoriilor și capitalurilor proprii,
* O.G. nr. 81/2003 privind reevaluarea și amortizarea activelor fixe aflate în patrimoniul instituțiilor publice, cu modificările și completările ulterioare,
* art. 20 și art. 23 din Legea nr. 273/2006 a finanțelor publice locale, republicată, cu modificările și completările ulterioare,
* art. 289 alin. (1) și ale art. 357 alin. (4) din O.U.G. nr. 57/2019 privind Codul Administrativ, cu modificările și completările ulterioare,

Ţinând cont de prevederile Legii nr.24/2000 privind normele de tehnică legislativă pentru elaborarea actelor normative, republicată,

În temeiul prevederilor art. 129 alin. (2) lit. c), art. 139 alin. (1), alin. (3) lit. g) și ale art. 196 alin (1) lit. a) din O.U.G. nr. 57/2019 privind Codul administrativ, cu modificările și completările ulterioare,

Adoptă prezenta,

**H O T Ă R Â R E:**

**Art. 1.** Se aprobă rezultatul inventarierii anuale a bunurilor ce alcătuiesc domeniul public și privat al Municipiului Satu Mare la data de 31.12.2024, conform procesului verbal nr. 72930/30.12.2024, întocmit de comisia de inventariere desemnată prin Dispoziția Primarului cu nr. 710/08.10.2024 privind constituirea comisiilor de inventariere anuală a patrimoniului public și privat al statului și al municipiului Satu Mare, așa cum a fost modificată prin Dispoziția nr. 946/19.12.2024, care constituie Anexa si face parte integrantă din prezenta hotărâre.

**Art. 2.** Cu ducerea la îndeplinire a prezentei hotărâri se încredințează Primarul municipiului Satu Mare, prin Direcția Patrimoniu - Serviciul Patrimoniu, Concesionări, Închirieri din cadrul Aparatului de specialitate al Primarului Satu Mare.

**Art. 3.** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituției Prefectului - Județul Satu Mare, Direcției Patrimoniu - Serviciul Patrimoniu, Concesionări, Închirieri și Serviciului Financiar Contabilitate.

**Președinte de ședință, Contrasemnează**

**Cernea Victor Ioan Secretar general,**

**Mihaela Maria Racolța**

Prezenta hotărâre a fost adoptată în ședința ordinară cu respectarea prevederilor art. 139 alin. (1), alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 23 |
| Nr. total al consilierilor absenţi | 0 |
| Voturi pentru | 23 |
| Voturi împotrivă | 0 |
| Abţineri | 0 |

Redactat în 3 exemplare originale